**Stimați turiști,**

***Vă mulțumim că ați ales să călătoriți cu compania noastră și vă dorim o vacanță minunată!***

**IMPORTANT!**

1. Înainte de călătoria dumneavoastra, verificați cerințele pentru intrarea pe teritoriul Republicii  Seychelles pe site-ul Ministerului Afacerilor Externe al României la următorul link: <https://www.mae.ro/travel-conditions>

Cetăţenii români **nu au nevoie de viză** pentru a intra pe teritoriul Republicii  Seychelles pentru o perioadă de 90 de zile într-un interval de 180 zile, în baza unui **pașaport simplu electronic valabil**.

Deși nu este necesară viza, **toți călătorii trebuie să solicite o autorizație de călătorie (TA) accesând site-ul [https://seychelles.govtas.com/en](https://seychelles.govtas.com/en%22%20%5Ct%20%22_blank) sau descărcând aplicația Seychelles E-Border.**Aplicațiile pentru obținerea  autorizației de călătorie (TA)  pot fi depuse **cu până la 30 de zile înainte de călătorie/sosirea pe teritoriul Republicii Seychelles**.

Pentru detalii suplimentare referitoare la regimul de ședere și situații conexe (stabilirea reședinței, angajarea în muncă etc.) consultați informațiile disponibile la link-urile:

* <https://mfa.gov.sc/>
* <https://www.ics.gov.sc/>

**Înainte de plecare, vă rugăm să vă asigurați că detineți următoarele documente:**

* bilete de avion dus-întors
* pașaport valabil minimum 6 luni de la data intrării în țară
* voucher de cazare
* polița de asigurare (insistent recomandată)
* în cazul în care călătoriți cu un copil sub 18 ani: Un minor care călătorește singur, cu o persoană care nu este părinte/tutore sau cu un singur părinte trebuie să dețină o procură notarială de acord parental, pentru a putea părăsi țara, cat si certificatul copilului. Detalii complete puteți găsi [aici](https://www.politiadefrontiera.ro/ro/main/pg-conditii-de-iesire-din-tara-pentru-cetatenii-romani-minori-59.html).
* Formularul - **Electronic Border system**

Nu există la acest moment vaccinuri obligatorii, cu excepția vaccinului contra febrei galbene, în cazul călătorilor care au vizitat sau tranzitat (chiar și tranzit aeroportuar pentru o perioadă mai mare de 12 ore) o țară în care este înregistrată o incidență crescută a acestei boli. Cu toate acestea, vă recomandăm ca înaintea călătoriei să consultați recomandările disponibile pe site-ul Institutului Național de Sănătate Publică - Centrul Național de Supraveghere și Control al Bolilor Transmisibile – secțiunea Sfaturi pentru călători: <https://www.cnscbt.ro/index.php/sfaturi-pentru-calatori>.

Facilităţile medicale în Republica Seychelles sunt limitate. Principalul spital pentru urgenţe este în Victoria şi poate fi contactat la nr. de telefon: **+248 4388000.**

**Numărul unic pentru urgențe este 999.**

Vă recomandăm cu insistenţă să încheiaţi o asigurare medicală de sănătate cuprinzătoare, care să prevadă inclusiv repatrierea medicală sau în caz de deces. La încheierea unei asemenea asigurări verificaţi coordonatele partenerului societăţii de asigurare în ţara de destinaţie şi de tranzit.

De asemenea, poate fi utilă și o asigurare de călătorie care să acopere toate riscurile de călătorie, inclusiv pierderea/ furtul/ deteriorarea bagajelor, anularea plecării în străinătate, etc.

Pentru informaţii privind reglementările vamale din Republica Seychelles, vă rugăm să contactaţi autorităţile acestei ţări sau să consultați informațiile disponibile la link-ul <https://src.gov.sc/customs-and-excises/#Passenger_Guide>

Trebuie să obțineți și să tipăriți toate documentele în prealabil, Coral Travel nu eliberează documente la aeroport.După primirea documentelor, citiți cu atenție conținutul, verificați greutatea maximă a bagajelor incluse per pasager, verificați numele și toate datele.

• Administraţia Naţională a Vămilor – [www.customs.ro](http://www.customs.ro)

• Poliţia de frontieră romană – [www.politiadefrontiera.ro](http://www.politiadefrontiera.ro)

**Începutul călătoriei**

**Vă rugăm să verificați personal orarul de zbor cu o zi înainte de plecare împreună cu consultantul dumneavoastră.** Pasagerii aflați sub influența alcoolului sau a drogurilor nu au permisiunea să se îmbarce la bord.

1. Vă rugăm să vă familiarizați în prealabil cu regulile de transport al bagajelor de cală și de mână.

2. În conformitate cu reglementările internaționale de transport aerian și (sau) cerințele aeroporturilor/transportatorilor, pasagerul trebuie să ajungă la aeroportul de plecare pentru check-in și predarea bagajelor, cu minimum 2,5 ore înainte de decolarea avionului.

3. Este necesară înregistrarea pentru zbor în mod independent (check-inul se încheie cu 60-40 de minute înainte de plecare, în urma acestuia pasagerul primește cartea de îmbarcare).

Reprezentantul companiei aeriene vă va elibera o carte de îmbarcare și o etichetă de bagaj, pe care trebuie să le păstrați până la sfârșitul zborului. Dacă pasagerul nu a sosit la timp pentru înregistrare, compania aeriană are dreptul să nu-l accepte la bordul aeronavei.

O garanție necondiționată pentru un pasager al unui zbor este plecarea (dus și întors) în ziua și destinația determinate de condițiile pachetului rezervat. Orarul de zbor, compania aeriană, tipul aeronavei, clasa de plasare în cabina aeronavei (în cazul unei modificări a aspectului aeronavei sau a transportatorului) și aeroportul de sosire/plecare din destinație pot suferi modificări.

Agenția de turism de la care ați cumpărat pachetul trebuie să verifice informațiile operaționale actualizate și ora exactă a plecării cu tour-operatorul sau pe site-ul oficial al companiei aeriene si/sau al aeroportului de decolare.Vă recomandăm să luați inițiativa și să clarificați personal cu agenția dvs. corectitudinea datelor de transport aerian și orarul de zbor, cu 24 de ore înainte de data programată de plecare. Daca ati achizitionat serviciile de transfer, partenerul local vă va informa despre o eventuală modificare a orei zborului de întoarcere. Dacă nu ați primit informațiile sau dacă vă îndoiți de corectitudinea acestora, contactați imediat agenția dvs. de turism sau linia de urgență specificată pe voucherul de călătorie.

Vă atragem atenția, dacă pachetul de servicii nu include serviciul „transfer la hotel în țara de destinație” sau ați achiziționat un serviciu separat de transport aerian, notificarea eventualelor modificări ale datelor de zbor se realizează de către turoperator exclusiv la adresa agenției de turism de la care ați cumpărat pachetul. Turoperatorul nu deține datele de contact ale turiștilor, așa că nu vă poate furniza aceste informații direct. Vă recomandăm insistent să clarificați informațiile despre ora de plecare nu mai devreme de o zi înainte de data planificată a plecării, cu agenția dvs. de turism.

Operatorul de turism nu este responsabil pentru riscurile nesincronizării zborurilor cu conexiune (escală). Atunci când alegeți un zbor cu escală, vă recomandăm să alegeți un tarif care vă permite să schimbați sau să anulați un bilet fără pierderi financiare semnificative. Vă recomandăm să alegeți un timp mai lung pentru tranzit.

În cazul neprezentării unui pasager (regula NO SHOW) la un zbor de pe un aeroport din România, întreaga rută (inclusiv zborul de întoarcere) poate fi anulată de către transportator, fără nicio notificare prealabilă.

Companiile aeriene stabilesc în mod independent regulile pentru alimente și băuturi la bord, în majoritatea cazurilor zborurile comerciale prevăd absența alimentelor și (sau) băuturilor în timpul unui zbor care durează mai puțin de cinci ore sau acestea pot fi achizitionate contra cost in timpul zborului. Vă rugăm să clarificați aceste informatii privind serviciile de catering la bord, precum și problema transportului bagajelor speciale și a animalelor, atunci când cumpărați un pachet, inclusiv cu compania aeriană. În cazul unei schimbări a companiei aeriene transportatoare sau a tipului de aeronavă, limita de greutate a bagajelor inclusă în bilet se poate modifica.

**După sosirea în Seychelles**

Trebuie să treceți individual prin controlul pașapoartelor, zona vamală și să vă recuperați personal bagajele.Depuneți imediat eventualele reclamații în privința stării bagajelor la biroul companiei aeriene care a operat zborul dumneavoastră. În cazul unei întârzieri a sosirii bagajelor, informați compania locală. Acest lucru este necesar pentru a conveni asupra posibilității de a fi așteptați la transfer, dacă aveți acest serviciu inclus.În cazul unui transfer de grup, pentru a evita neplăceri create celorlalți participanți, timpul de așteptare al unui turist întârziat este limitat.

**Doar in cazul in care ati achizitionat si serviciile de transfer:**

La ieșirea din aeroport veți fi întâmpinați de reprezentantii companiei locale **7South** cu pancarte pe care se afla numele dumneavoastra**.** Numele companiei partenere cat si numerele de telefon si adresele sunt trecute pe voucher. Dupa ce prezentati voucherul spre verificare veți fi apoi îndrumați către vehiculul dumneavoastra de transfer. De asemenea**,** o sa primiti pe aeroport, printr-o scrisoare, urmatoarele informatii: numele si numarul de contact al ghidului cat si ora de intalnire la hotel, itinerariul (inclusiv orele de preluare), o harta a insulei si un flyer cu excursiile optionale.

**Telefon de urgenta: 00248 2515310**

**În hotel**

In conformitate cu regulile internationale cazarea la hotel are loc dupa orele 14:00 (P.M) iar check out ul pana in orele 12:00 (P.M) indiferent de orarul de zbor existent.

Unele hoteluri isi rezerva dreptul de a retine un deposit care este achitat de catre turist la receptiile acestora. Depozitul este recuperat in ziua check out ului (in cazul in care turistul nu are nimic de achitat).

De asemenea, hotelurile isi rezerva dreptul de a solicita un depozit suplimentar in cazul in care suma a fost depasita.

De la 01 August 2023 toți turiștii, indiferent de cetățenie, plătesc o taxă de mediu ‘**’Tourism Environment Sustainability Levy’’,**aceasta achitându-se direct la recepția hotelului**.**

Această taxa este plătită de toți turiștii cu vârsta de peste 12 ani (inclusiv) iar valoarea taxei depinde de categoria hotelului:

|  |  |
| --- | --- |
|  |  |
| **Categorie Hotel** | **Taxa Turistica** |
| Hoteluri cu un numar mai mare de 51 de camere /yachturi si statiuni insulare | SR 100.00 persoana/noapte |
| Hoteluri (25 - 50 de camere) | SR 75.00 persoana/noapte |
| Hoteluri (1 - 24 camere) | SR 25.00 persoana/noapte |

\* *Stațiunile insulare se referă la unitățile situate pe oricare altă insula, exceptându-le pe următoarele: Mahe, Praslin, La Digue or Cerf Island.*

**Insula Silhouette** este un paradis al biodiversității, cu 93% din terenul său protejat ca Parc Național. Taxa de conservare a insulei Silhouette sprijină direct conservarea acestui ecosistem. Pentru oaspeții cazați la Hilton Seychelles Labriz Resort & Spa se va aplica o taxa de 1 Eur/persoana/noapte, aceasta fiind achitată la hotel înainte de check out.

**Taxa de conservare a Insulei Alphonse:**

Există o donație obligatorie pentru conservare în valoare de 30 USD/persoană/noapte. Aceasta va fi inclusă în factura de confirmare și se plătește înainte de sosire. Copiii cu vârstele cuprinse între 0 – 17 ani beneficiază de gratuitate. Această taxă colectată este donată fundației  Alphonse și Societății de Conservare a Insulei .

**În ziua returului în România**

**Doar in cazul in care ati achizitionat si serviciile de transfer:**

Cu o zi înainte de zborul de întoarcere veti fi contactati de catre un reprezentant **7South** si veti primi informatiile referitoare la transferul de retur. De asemenea, puteti verifica aceste informatii si cu receptia hotelului.Vă rugăm să așteptați în locul indicat de reprezentantul **7South**, la ora specificată, deoarece șoferul de autocar/mașină nu va putea intra în hotel pentru a vă căuta.Vă rugăm să părăsiți camera la timp și să nu întârziați la transfer. La ieșirea din hotel este necesar să se plătească eventualele servicii suplimentare (folosirea mini-barului, telefonului etc.).

**Recomandări generale:**

Evitați orice deplasare pe timpul nopţii (indiferent de regiunea în care vă aflați, dar mai ales în zonele izolate ale ţării), locurile aglomerate și demonstraţiile.

Păstrați în locuri sigure documentele şi valorile personale, biletele de călătorie, banii, cărţile de credit şi nu le expuneți în mod vizibil asupra dvs. sau în maşini.

Maşinile trebuie încuiate şi asigurate cu sisteme de alarmă.

În cazul călătoriei cu autobuzul sau trenul, supravegheați-vă bagajele pe întreaga durată a călătoriei.

Pentru ieşirile în oraş, în special în zonele aglomerate, lăsați documentele la hotel şi păstrați numai o copie a documentelor de identitate (paşaport, permis de şedere).

Recurgeți la operatori turistici acreditaţi şi nu vă îndepărtați de grupul turistic.

Respectați anunţurile sau recomandările autorităţilor locale.

Numărul de telefon pentru urgențe este **999 (Ambulanță, Pompieri, Poliție)**.

Moneda națională este rupie seychelleză (SCR).

În Republica Seychelles există o reţea de bancomate numai în oraşele mari.

Cardurile de credit Visa și MasterCard sunt acceptate pe scară largă în Republica Seychelles.

Reprezentarea diplomatică și consulară a României în Republica Seychelles este asigurată de Ambasada României la Pretoria și Consulatul General al României la Cape Town.

În situații de urgență (accidente cu victime, decese, calamităţi şi alte situaţii de pericol sau cu caracter extraordinar) numerele de telefon pe care le puteți apela sunt:

* Ambasada României la Pretoria:  +27- 82-819-1765 (Mobil/Whatsapp);
* Consulatul General al României la Cape Town: +27-79-133-0489 (Mobil/Whatsapp);

La aceste numere de telefon NU se furnizează informaţii consulare.

Recomandăm tuturor cetățenilor români să-și anunțe prezența în Republica Seychelles la Ambasada României la Pretoria, fie prin intermediul platformei [www.econsulat.ro](http://www.econsulat.ro/), fie folosind adresa de e-mail pretoria@mae.ro, comunicând următoarele date: nume, prenume, data nașterii și numărul de telefon mobil.

**Vacanta placuta!**